Odense Adresse-Contoirs Efterretninger, 1806-09-19
Efter Vedkommendes Forlangende bliver Jomfrue M. Gads ejende og iboende Gaard beliggende under No. 28. paa denne Byes Vestergade, stillet til offentlig Auction tredie og sidste Gang Mandagen den 22 Septbr., om Formiddagen Kl. 11 udi selve Gaarden, da Eiendommen vil vorde der Høistbydende tilslagen efter de Conditioner, som paa Auctionsstedet vil blive bekiendtgjorte og forinden ere til Eftersyn hos Sagfører Hr. F. L. Friis paa Overgade. Til Liebhavernes foreløbige Efterretning tiener at Gaarden bestaaer af 19 Fag Muur og Bindingsværk til Gaden med Dør og Portindkiørsel, har en stor og skiøn Hauge, der støder til Byens Bæk har desuden rummelig Gaardsplads med Pompevand udi, gode Udhuse, Stalde og Vogn=Remiser, der alt er beqvemt rummelig og vel indrettet til Kjøbmandsbrug eller Gjestgiverie, hvortil Gaarden for Tiden bruges. Odense den 13de August 1806. Bendz. Vi Christian den Syvende af Guds Naade Kong til Danmark og Norge, de Venders og Gothers Hertug i Slesvig, Holsteen, Stormarn, Dytmarsken og Oldenborg, Gjøre vitterligt: At Vi, efter Forvalter Christensens i Grevskabet Gyldensteen, som Skifteforvalter i Fæstegaardmand Adolph Christensens Fallitboe i Nordskou Bye under fornævnte Grevskab i Ruggaards Amt, hans herom allerunderdanigst giorte Ansøgning og Begjæring, allernaadigst have bevilget og tilladt, saa og hermed bevilge og tillade, at fornævnte Forvalter Christensen qva Skifteforvalter ved Proclama sub poena præclusi et perpetui silentii, med Aar og Dags Varsel, i de Kjøbenhavnske Berlingske Aviser, den Altonaiske Merkur, samt Fyens Stifts Addresse Avis 3de Gange efter hinanden maae indkalde alle dem, som formene sig at have noget at fordre i bemeldte Fallitboe med deres Paastand at fremkomme, og saadant deres havende Krav inden foreskrevne Tids Forløb for Skifteforvalteren at anmelde og beviisliggjøre, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven. Dog skal denne Vor allernaadigste Bevilling læses for vedkommende Værneting, samt den Overret hvorunder samme hører; Hvorefter de Vedkommende sig allerunderdanigst have at rette og for Skade at tage vare. Givet i Vor Kongelig Residentsstad Kjøbenhavn den 23de Juli 1806. Under Vort Kongelige Segl. (L. S.) Efter Hs. Kongelige Majestæts allernaadigst Befaling. Cold. Knudsen. Bulov. Monrad. Berner. Lassen. Cancellist. Bevilling for Forvalter Christensen paa Gyldensteen, som Skifteforvalter i Adolph Christensens Fallitboe til ved Proclama i Aviserne at indkalde Fallitboets Creditorer. Allerunderdanigst læst inden Grevskabet Gyldensteens Birketings Ret, Løverdagen den 26de Juli 1806. test. Andkiær. Allerunderdanigst læst i den Kongelige Lands=Overret samt Hof= og Stadsret i Kjøbenhavn og protocolleret, Mandagen den 11te August 1806. Borch. Som en Følge heraf indkaldes alle og enhver, som formeene sig at have noget at fordre i dette Fallitboe, at møde inden Aar og Dag fra undertegnede Dato paa Gyldensteens Skriverstue, hvor Skiftet holdes for at anmelde og beviisliggjøre deres havende Krav da enhver skal vederfares Ret efter Loven. Til samme Tid og Sted indkaldes og dette Boes Debitorer. Gyldensteen den 20 August 1806.